Лариса Голубкина

**Лариса Ивановна Голубкина** (9 март 1940, Мәскәү, — совет һәм русия актрисасы. РСФСРның халык артисты (1991). актриса, РСФСРның халык артисты Андрей Мироновның тол хатыны.

## Биографиясе
Лариса Голубкина 1940 елның 9 мартында Мәскәүдә туган. 1955 елда Мәскәү музыкаль-педагогия училищесының дирижер-хор бүлегенә укырга керә, аны 1959 елда тәмамлый, аннары ГИТИСның музыкаль комедия бүлегенә укырга керә, анда Мария Петровна Максаковада вокал белән шөгыльләнә

ГИТИСта укыган чагында кинода төшә башлый. Актрисаның дебюты -Эльдар Рязановның «Гусарская баллада» комедиясендә катнашуы.

ГИТИСны тәмамлаганнан соң, 1964 елда Совет Армиясенең Үзәк академия театры актрисасы була (хәзер — Россия армиясенең Үзәк академия театры). Күп кенә спектакльләрдә катнаша: «Солдат и Ева» (Ева), «Ренальдо идет в бой» (Анжелика), «Давным-давно» (Шурочка Азарова). «Раскинулось море широко» (Елена), «Закон вечности» (Мари), «Последний пылко влюбленный» (3 роли), «Любовь— книга золотая» (Екатерина II) һәм башкалар.

«Лариса Голубкина бенефисы» телевизион спектаклендә катнаша (1974), тамашаны Бернард Шоуның «Пигмалион» спектакле сюжеты буенча режиссер Евген Гинзбург төшерә, анда Голубкина Элиза Дулитлны уйный. Спектакль музыкаль номерлар, заман җырлары, пародияле эпизодлар һәм лирик чигенүләр белән тулыландырыла. «Бенефис» Бөек Британиядә, Сопотта телевизион күңел ачу тапшыруларының XVII халыкара конкурсында уңыш яулый (1977), «Бәллүр антенна» призына лаек була.

Театр эшлеклеләре белән беррәттән Голубкина 1960 еллардан эстрадада чыгыш ясый башлый, Клавдия Шульженко репертуарынан җырлар, борынгы рус совет композиторларының җырларын һәм борынгы романслар башкара, Л.Утесов, А.Кролл оркестры, В.Маликов җитәкчелеге астында квартет, Е.Выставкин идарәлегендә квартет, пианистлар Д.Ашкенази, Мандрус Б.Л.Кауфман, С.Коган белән эшли. 1970-1980 елларда үзенең ире Андрей Миронов һәм аккомпаниатор Л.Оганезов белән СССР буйлап гастрольләрдә йөри.  1991 елда Мәскәүдә «Россия» дәүләт үзәк концерт залында тәүге соло концерты үтә, анда Голубкина Н. Осипов исемендәге халык инструментлары оркестры белән рус романсларын башкара. Н. Осипов оркестры һәм пианистлар Л.Оганезов һәм А.Бисеров белән бергә компакт-диск чыгара (1992), аңа «Темно-вишневая шаль», «О, позабыть» (К. Котляревская музыкасы), «У камина» (П. Батурин музыкасы). «Если можешь — прости» (Островский музыкасы, И. Аркадьев сүзләренә), «Только раз» (В. Фомин музыкасы,П. Герман сүзләре), «Караван» (Б. Прозоровский муз. , Б. Тимофеев сүзләре), «Мы только знакомы» (Б. Прозоровский музыкасы, Л. Пеньковский сүзләре), «Ночь светла» (Н. Шишкин музыкасы, М. Языков сүзләре) һ. б.

1999 елда башка билгеле артистлар белән бергә Виктор Мережко һәм композитор Евген Бедненко «Театр һәм кино йолдызлары җырлый» проектында катнаша, анда рус романсларын башкаручы буларак чыгыш ясый. Проектның сөземтәсе булып АКШта чыгарылган һәм «Радио МПС» тәрҗемә ителгән музыкаль диск тора.

Чакырылган артист буларак А.С.Пушкин исемендәге Мәскәү драма театрында эшли.

Әлеге вакытта пианистлар А.А.Бисеров һәм А. Сариев белән Россиядә һәм чит илләрдә чыгыш ясый. Андрей Миронов исемендәге актер җырының Бөтенрусия конкурсында даими жюри әгъзасы булып тора (1990 елдан үтә).

«Артото һәм «Иртәнге почта» телевизион тапшырулар алып баручысы, «Точь в точь» (2015) телетапшыруында катнашучы буларак чыгыш ясый (2015).

### Гаиләсе
Әнисе — Голубкина Клавдия Михайловна (1914-1985) кием кисүче була, атасы — Голубкин Иван Павлович (1916-1996) — хәрби. Рязань өлкәсе Мотовиловj авылы зиратында җирләнә.

* Ире (никахта теркәлмәгән) (1969-1974) — сценарий язучы Николай Георгиевич Щербинский-Арсеньев, 
** Кызлары — Мария Голубкина (1973 нче елда туган) 
*** Кияве (1995-2008) — Николая Фоменко
*** Оныклары: Фоменко Анастасия (1998) һәм Иван Фоменко (2003).
* Ире (1977-1987) — актер Андрей Миронов.

## Мактаулы исемнәре һәм бүләкләре

* РСФСРның атказанган артисты (28 ноябрь, 1973 ел)
* РСФСРның халык артисты (20 май, 1991 ел)
* Дуслык ордены (23 март 2000 ел)
* Ике «Хөрмәт Билгесе» ордены (17 март 1980 ел) — *совет театр сәнгатен үстерүдәге казанышлары өчен*
* «Дуслык ачкычы» ордены (Кемерово өлкәсе, 25 февраль 2010 ел) — *Россия һәм Кузбасс мәдәниятен һәм сәнгатен үстерүгә зур өлеш керткәне, югары профессиональ осталыгы һәм уникаль таланты өчен*

### Театрда рольләре
Икенче пландагы төп рольләрне башкара: (Аниска, «Нашествие», Елена, «Раскинулось море широко», Лена Огородникова, «Спутник»)

* Г.Горин «Комическая фантазия» (Марта),
* «Последний пылко влюбленный» Н. Саймон (Элейн Маццони, Бобби Митчел, Жаннет Фишер),
* «Канун вечности» Нодар Думбадзе (Мария),
* «Провокация», Ю. Семенов (Ани),
* «Обретения», Ион Друцэ (Екатерина Маленькая),
* «Рядовые», А. Дударев (Лида),
* «Семейный ужин в половине второго», В.Павлов (Ирина),
* «Макбет», У. Шекспир (Леди Макдуф),
* «Боже, храни короля» С. Моэм (Гвен),
* «Сердце не камень» А. Н. Островский (Аполлинария Панфиловна),
* «Любовь — книга золотая» А. Н. Толстой (Екатерина II),
* «Поздняя любовь» А. Н. Островский (Шаблова),
* 1985 — «Рядовые», *А. Дударев пьесасы буенча*, реж. Ю. Еремин / Совет Армиясенең Үзәк театры
* 2014 — «Ма-Мурэ» по пьесе Жана Сармана — Ма-Мурэ
* «Юг/Север» — Роза, подруга Регины
* 2018 — Родион Белецкийның «ЛАРИСА ГОЛУБКИНА. ЗАПЛАТКИ» — төп роль
* Леонид Трушкинның антреприз «Чествование» спектакле (Антон Чехов театры) һ.б.

Хәзерге вакытта ЦАТРА «Ма-Мурэ», «Көньяк/Төньяк» һәм «ЛАРИСА ГОЛУБКИНА. ЗАПЛАТКИ» театры спектакльләрендә шөгыльләнә. Шулай ук Пушкин исемендәге «Девичник CLUB» Тетары спектаклендә уйный.

## Сылтамалар

* страница о Голубиный на сайте АТСА
* Личная страница Ларисы Голубиный  на сайте Театра имени Пушкина

## Искәрмәләр

Төркем:9 март көнне туганнар
Төркем:1940 елда туганнар
Төркем:Википедия:Замандашлар биографиясе
Төркем:Мәскәүдә туганнар
Төркем:Әлифба буенча актрисалар
Төркем:ССРБ актрисалары
Төркем:Россия актрисалары
Төркем:XX гасыр актрисалары
Төркем:XXI гасыр актрисалары
Төркем:Әлифба буенча җырчылар
Төркем:ССРБ җырчылары
Төркем:Россия җырчылары
Төркем:XX гасыр җырчылары
Төркем:XXI гасыр җырчылары
Төркем:Әлифба буенча шәхесләр
Төркем:Дуслык ордены (Россия) кавалерлары
Төркем:«Хөрмәт Билгесе» ордены кавалерлары
Төркем:РСФСР халык артистлары
Төркем:РСФСР атказанган артистлары
Төркем:Википедия:Викимәгълүмат элементы параметрларына өстенлек бирелгән мәкаләләр
Төркем:ГИТИС тәмамлаучылар